יובל אברמוביץ'

יובל אברמוביץ' (נולד ב-28 בנובמבר 1976) הוא שדרן רדיו, עיתונאי, תסריטאי, שחקן, מרצה, סופר, בעל הוצאת ספרים ויזם ישראלי. נולד בבית חולים "צהלון" ביפו, גדל בבת ים ולמד במגמת תיאטרון בתיכון שז"ר בבת ים. בגיל 16 החליק במהלך עבודה כמלצר במסעדה והפך מרותק לכיסא גלגלים. מבלי שהרופאים הצליחו להסביר במדויק את מקור הבעיה הרפואית ממנה סבל, נמסר לו אז שלא יוכל לחזור ללכת. עם זאת, כשנה וחצי אחר כך, הוא חזר לתפקוד מלא. ההערכות הן כי סבל מתופעה רפואית הנקראת דרופ פוט (רגל שמוטה), כתוצאה מלחץ על עצבי עמוד השדרה, המוביל לשיתוק זמני. בגיל 17.5 החל לכתוב במקומון "חולון-בת ים" של רשת "ידיעות תקשורת" ובמקביל הופיע בפרסומות בטלוויזיה. בין הפרסומות: קמפיין "חמש וחצי כמו שעון בחינוכית שתיים" עבור הטלוויזיה החינוכית, פרסומת לרשת טלפונים ועוד. את שירותו הצבאי עשה אברמוביץ' כמדריך קורס צופן פענוח טלגרף בבסיס עובדה של חיל אוויר. בהמשך קודם לתפקיד מפקד קורס פיקוד ואת שירותו הצבאי סיים בהצטיינות כמפקד קורס מפקדים בבית ספר למקצועות התעופה של חיל האוויר. בשנת 1998 למד אברמוביץ' משחק ב"בית צבי". זוכה במלגות הצטיינות בשתי תחרויות מונולוגים בשנה א׳ ובשנה ב׳. בשנת 2010 החל לפרסם מגוון ספרים ונחשב, על פי נתוני רשתות הספרים, לאחד הסופרים הנמכרים והרווחיים בישראל שמכר למעלה כ-700,000 עותקים מספריו השונים.[דרוש מקור] בין השנים 2014–2019 ביצע מספר פרויקטים מוצלחים במימון המונים וגייס למעלה מ-1,900,000 שקלים באמצעות הפלטפורמות הדסטרט וגאמפסטרט.[דרוש מקור]. בשנת 2014 השיק הוצאת ספרים בשם "הרשימה". בין ספריו הבולטים שראו אור: "הרשימה", "שנת המתנות", "הרעיון", "ההזדמנות" ו"האיש שאהב את הטלפון שלו יותר מדי". ראובן ריבלין, נשיא המדינה העשירי של ישראל כתב על סדרת "הרשימה": "פרויקט 'הרשימה' מציע כלים שימושיים ונגישים שנועדו לסייע לכל אחד ואחת במימוש חלומותיהם. הרשימה מעודדת לחשוב מחוץ לקופסה, להעז ולהאמין שהכל אפשרי"[דרוש מקור]. ספריו של אברמוביץ' יצאו לאור עד כה בסין, דרום קוריאה, הולנד, צרפת, בלגיה, שווייץ, ארצות הברית, קנדה, איטליה ומדינות נוספות. בשנת 2000 השתתף במשך כשנתיים בתוכנית "הבילויים" בהנחיית יונה אליאן (טלעד, ערוץ 2) ככתב שטח. בשנת 2002 הגיש לצד אמיר פרישר גוטמן את התוכנית היומית "אבק כוכבים" בערוץ 10. במקביל היה למנחה הישראלי הראשון בערוץ ניקולדיון וצילם קטעי מעבר בין התוכנית בדמותה של מורה בשם רבקה (כתיבה: רן שריג. עריכה: גיא מרוז). ב-2005 גילם את גידי לצד ריקי בליך ואוהד קנולר בסרטם של נמרוד עציון-קורן וסער לחמי - "דמיונות". בין השנים 2004–2005 גילם את רועי בר בשתי עונות של הסדרה "השיר שלנו"ואף חזר והופיע בכמה פרקים בעונה השלישית בתפקיד עצמו. בעונה הראשונה של הסדרה ״השיר שלנו״ צונזר פרק בהשתתפות יובל אברמוביץ׳ ואסף גולדשטיין שכלל נשיקה בין שני גברים ששודרה לראשונה בשעת פריים טיים. ב-2006 גילם מנחה תחרות כישרונות בסדרה "הפיג'מות". בין השנים 2006–2007 גילם את מומחה המחשבים צ'כוב בסדרת הטלוויזיה "השמיניה". ב-2009 התארח בסדרה הבת "תיכון השיר שלנו". כמו כן התארח בסדרות: "טיפול נמרץ", "חדשואו", "הבילויים", "פאזל", "השועלים" ועוד. ממנחי משדר חגיגות שנת ה-60 למדינת ישראל בערוץ 10 והגיש מספר ספיישלים העוסקים בחגי ישראל בערוץ הראשון. בסוף 2008 הצטרף כמראיין לתוכנית הטלוויזיה "מה קורה", ששודרה במסגרת שידורי קשת בערוץ 2. בשנת 2013 נבחר להגיש את הסדרה התיעודית "אירופה לשלוש דקות", לרגל ציון ארבעים שנות השתתפות של ישראל בתחרות האירוויזיון. בשנת 2014 חזר לגלם את דמותו של צ'כוב בסדרה "השמינייה - הדור הבא". בשנת 2019 חזר לכיסא המנחה של העונה השנייה בסדרה התיעודית ״אירופה לשלוש דקות״ הסוקרת את ההיסטוריה של השתתפות ישראל בתחרויות האירוויזיון (סה"כ צולמו 13 פרקים) בפברואר 2024 הפודקאסט "המעבדה להגשמת חלומות" החל להיות משודר ברצועת לילה חדשה של ערוץ 13 (רשת) ובמרץ 2024 הצטרף לפאנל תוכנית הטלוויזיה היומית "13 בצוהריים" בערוץ 13 (רשת) לצד רונית תירוש, קובי מחט, גייל שורש ועוד. השתתף בהצגות: "סאלח שבתי" לצד זאב רווח, צחי נוי, דורון אורן ועוד, "נורמה", "גריז", "טומי תם", "החממה", "המשחק בחופשה", "גביע הכסף", "הלילה השנים עשר" ו"בקצווי הכרך". כמו כן רקד באופרה הישראלית במספר הפקות. משנת 2008 השתתף, למשך עשור בהצגה "שופרא" מאת אייל וייזר המציגה בתיאטרון תמונע ובפסטיבל הפרינג' הבינלאומי של ניו יורק. בשנת 2022 הצטרף כד"ר הפי מריג' לקאסט ההצגה "אני פה בגלל אישתי" מאת גדי צדקה . עוד בהצגה: פיני טבגר, סופי צדקה, יניב פולישוק, גיל וסרמן ועוד. דיסקוגרפיה השיר שלנו - הפסקול - אלבום כפול יחד עם כוכבי "השיר שלנו" (2005) בגיל 17 החל בכתיבה במקומון "חולון-בת-ים" מבית ידיעות תקשורת (ידיעות אחרונות). בהמשך כתב בשלל עיתונים וביניהם בשבועון ״אנשים״ בבעלותו של טד אריסון, ״ביקיני״, מגזין אופנה בבעלות הצלם עדי ברקן, ״יין וגורמה״, ״על השולחן״, ״הארץ״, ״לאשה״ והמגזין ״לילה״ מבית ידיעות אחרונות. בשנת 2002 החל להגיש ביחד עם טל ברמן, אביעד קיסוס וגליה אלוני-דגן את תוכנית הבוקר של "רדיו תל אביב". לאחר כשנה פרש מן התוכנית. הגיש את תוכנית הרדיו הסאטירית "מייק אפ" ברדיו חיפה ואת תוכנית הברנז'ה של רדיו תל אביב לצד יורם מוקדי ובהמשך לצד ג. יפית. בנובמבר 2015 עלה עם תוכנית יחיד הנושאת את שמו ב"רדיו ללא הפסקה". נמנה עם צוות המייסדים של השבועון "Time Out תל אביב" ומשם עבר לכתוב בשבועון "פנאי פלוס" שם כתב את כתבות השער וכן את הטור הסאטירי "אני, סלבריטאית". אברמוביץ' שימש כמרצה במכללות לתקשורת ("עבודי", "בצפר", "כותרת" ועוד), ובשנת 2008 מונה למנהל החוג לתקשורת ועיתונות בבית ספר לפרסום "עבודי קריאייטיב". בשנת 2007 עזב את קבוצת "ידיעות אחרונות" לטובת כתיבה במוסף "סופשבוע" של מעריב בעריכת רותי דורון ודורון גלעזר. החל משנת 2009 נמנה עם הצוות המייסד של מהדורת יום השישי בעיתון "ישראל היום" שם כתב במשך כעשור. התמחותו של אברמוביץ' בעיתונות הייתה בקיום ראיונות אישיים עם אנשי עולם התרבות בארץ ובעולם. בין מאות מרואייניו: שושנה דמארי, יפה ירקוני, ריטה, שמעון פרס, נינט טייב, יהודה לוי, רן דנקר, מורן אטיאס, שרית חדד, עפר שכטר, ליאור אשכנזי, בר רפאלי, ז'ולייט בינוש, מריל סטריפ, לאונרדו דיקפריו, ברוס ויליס, ג'ורג קלוני, סנדרה בולוק, ג'וד לאו, אן האת'וויי ועוד. ב-2010 פתח את רשת חנויות המזכרות התל אביבית "made in TLV" במתחם "התחנה" בתל אביב ובסמטאות יפו העתיקה. הקים את גלריית "אנונימי" למען אמנים צעירים והיה מבעלי אתר רחוב שינקין. במהלך שנת 2011 הקים ביחד עם ד"ר אמנון ז'קונט וורדה רזיאל ז'קונט את הרשת החברתית-תרבותית "גיבור תרבות". בשנת 2012 פתח את "ממגנטת", חנות הקונספט למגנטים שממוקמת ברחוב שינקין בתל אביב. בהמשך אותה השנה ייסד עם ד"ר אמנון ז'קונט את "גיבור תרבות - בית הספר לכתיבה" בתל אביב. בשנת 2012 החל להרצות את הרצאתו "הרשימה" אשר עוסק בהגשמת חלומות תוך כדי שימוש ברשתות החברתיות על מנת "לצעוק" את החלומות. מאז הוא מסתובב בארץ ובעולם עם הרצאה זו והרצאות נוספות שפיתח. בשנת 2022 השיק תוכנית ליווי מעשית וחונכות להגשמת חלומות בשם "המעבדה להגשמת חלומות" אשר מבוססת על פרויקט "הרשימה" ובמקביל צילם קורסי וידאו לאתר התוכן SCRENNZ. בשנת 2022 התקבלו תוכני פרויקט "הרשימה" למערכת החינוך באמצעות תוכנית גפ"ן המאפשרת לבתי ספר לשלב, על בחירה, תכנים מעשירים. ביוני 2022 עלתה ב"תיאטרון הנפש" ההצגה "פרויקט הרשימה" אשר נכתבה בהשראה סדרת ספריו של אברמוביץ'. ההצגה בוימה על ידי עידן עמית והמחזה נכתב על ידי אורן יעקובי. ביוני 2022 חברה רשת "ללין" לאברמוביץ' בהוצאת מהדורה מיוחדת וייעודית ללקוחות הרשת של הספר "הסיפור שלי". בספטמבר 2022 השיק ביחד עם חברת התעופה "אל על" מחברת חלומות בהשראת פרויקט "הרשימה" אשר חולקה לנוסעי החברה במהלך ראש השנה ויום החלומות הבינלאומי בפברואר 2023 השיק את הפודקאסט "המעבדה להגשמת חלומות בשיתוף אודיותר וספוטיפיי ישראל. עם עלייתו לאוויר התברג הפודקסט במקום החמישי ברשימת הפודקסטים המושמעים בפלטפורמת ספוטייפי. בספטמבר 2023 צולם פרק המוקדש לספרי הילדים של אברמוביץ' במסגרת תוכנית הטלוויזיה "רונן בארץ הסיפורים". בספטמבר 2024 הגיש עבור הרשות לבטיחות בדרכים ומשרד התחבורה את הפודקאסט ״הורה נהיגה״ אשר עוסק בתהליך הליווי של נהגים צעירים על ידי קרוביהם. "כאן יעל וייס, תל אביב", 2010 (סלע ספרים) "נא להתנהג בהתאם", 2011 (סלע ספרים) "הרשימה - חלומות צריך לצעוק", 2014 (הוצאת "הרשימה") - בחודש דצמבר 2014 יצא הספר באנגלית והתברג במקום ה-12 בין מאה הספרים הנמכרים באמזון. נבחר לאחד מששת הספרים הנמכרים ביותר לשנת 2014 על פי נתוני רשת "צומת ספרים" והיה במשך 34 שבועות ברשימת רבי המכר[דרוש מקור]. עד כה הספר פורסם בארצות הברית, קנדה, צרפת, הולנד, בלגיה, שווייץ, איטליה, דרום קוריאה וסין. "ליידי לייק", 2015 (הוצאת כנרת זמורה-ביתן דביר) "הרעיון - מחלום למציאות", דצמבר 2015 (הוצאת "הרשימה") "הרשימה לילדים - לחלום בקול רם", מרץ 2016 (הוצאת "הרשימה") "הסיפור שלי - הספר שאף אחד עוד לא כתב" - נובמבר 2016 (הוצאת "הרשימה") הרשימה לילדים 2 - יש לי רעיון!" - נובמבר 2016 (הוצאת "הרשימה") "האיש שאהב את הטלפון שלו יותר מדי" - יולי 2017 (הוצאת "הרשימה") חוברת צביעה "הרשימה" - אוגוסט 2017 (הוצאת "הרשימה") "ההזדמנות - מפרקים את הרשימה", נובמבר 2017 (הוצאת "הרשימה") "אין לי אבל יש לי", יולי 2018 (הוצאת "הרשימה") "שנת המתנות", ינואר 2019 (הוצאת "הרשימה") - אחד מ-12 הספרים הנמכרים בשנת 2019 על פי פרסומי רשת "סטימצקי". ביום העצמאות ה-75 למדינת ישראל הספר נבחר לאחד מ-75 הספרים האהובים, המדורגים והנקראים על ידי קוראי אתר הספרים "ע-ברית". "רב מכר - להגשים את חלום הכתיבה" - ינואר 2020 (הוצאת "הרשימה"). "קסם הרשימה" - גרסת הרשימה לבני נוער - יוני 2020 (הוצאת "הרשימה") "הרשימה לילדים 3 - בונים את נתיב החלומות" - ינואר 2021 (הוצאת "הרשימה") "עד הדמעה האחרונה - 62 שיעורים מאמא" - אוגוסט 2021 (הוצאת "הרשימה") - הספר התייצב במקום הראשון בקטגוריית ספרי הדרכה של צומת ספרים כחודש ליציאתו ובהמשך החודש גם במקום הראשון של רשת סטימצקי. "השיקוי המופלא" - אוגוסט 2022 (הוצאת "הרשימה") "הרשימה - גרסת עשור עדכנית ומורחבת" - מרץ 2024 (הוצאת "הרשימה") "הפריצה - להוביל בתחומך" - אפריל 2024 (הוצאת "הרשימה") אברמוביץ' נשוי ואב לשתי בנות. מתגורר בשכונת נווה צדק שבתל אביב. אתר האינטרנט הרשמי של יובל אברמוביץ' יובל אברמוביץ', ברשת החברתית פייסבוק יובל אברמוביץ', ברשת החברתית אינסטגרם יובל אברמוביץ', במיזם "אישים" לתיעוד היצירה הישראלית יובל אברמוביץ', במסד הנתונים הקולנועיים IMDb (באנגלית) יובל אברמוביץ', באתר "אידיבי", מאגר הידע העברי לקולנוע ישראלי ועולמי יובל אברמוביץ', דף שער בספרייה הלאומית יובל אברמוביץ', בלקסיקון הספרות העברית החדשה הפודקאסט "המעבדה להגשמת חלומות" בהגשת יובל אברמוביץ' רשימת הפרסומים של יובל אברמוביץ', בקטלוג הספרייה הלאומית הספרים של יובל אברמוביץ', באתר "סימניה" רון קסלר, כללי התנהגות: על הספר "נא להתנהג בהתאם", באתר nrg‏, 2 בפברואר 2011 יניב מגל, ‏"סתם ספר עלילתי לא יצליח באינטרנט, רק ספרים בעלי ערך ייחודי", באתר גלובס, 18 במרץ 2014 שרון ינובסקי קפלן, ‏"אין אנשים מוצלחים, יש אנשים שהולכים אחרי החלומות שלהם", באתר ‏מאקו‏, 20 במרץ 2014 פז שוורץ, "סודו" של המשותק שחזר ללכת וילמד אתכם כיצד להגשים חלומות, באתר nana10‏, 24 באפריל 2015 ענת ג'ורג'י, "כתבתי, יזמתי, שיחקתי. עשיתי המון דברים בחיפוש אחרי הדבר הבא - עד שמצאתי", באתר TheMarker‏, 14 בספטמבר 2017 אילן לוקאץ', ‏השחקן שהפך למרצה מעורר השראה, באתר ‏מאקו‏, 6 באוקטובר 2017 יובל אברמוביץ': תעשו כסף בשביל להגשים את החלומות שלכם, באתר onlife,‏ 26 בדצמבר 2017 אהוד מקסימוב, ‏"הטעות של רוב האנשים היא שהם כותבים לעצמם כותרות גדולות", בעיתון מקור ראשון, 11 בפברואר 2018 יהודית כץ, "אנחנו חייבים ללמוד לא רק איך להיכשל אלא גם איך להצליח", באתר הארץ, 3 בדצמבר 2018 דורון בראונשטיין, "שנת המתנות" מאת יובל אברמוביץ': קולח, רגיש, מעורר השראה, בבלוג חי תרבות, 16 בינואר 2019 איריס ז'ורלט, ‏יובל אברמוביץ': "אם הייתי רק שחקן, הייתי אומלל", באתר מעריב אונליין, 6 בפברואר 2019 יובל אברמוביץ', יובל אברמוביץ': די לפרידות נטולות הסברים, באתר ynet, 25 בפברואר 2019 חגית גינזבורג, יובל אברמוביץ': "מסז' ועוזרת? ממש לא מותרות - זה שינה לי את החיים", באתר Xnet‏, 7 במרץ 2019 דב אלבוים בשיחה אישית עם יובל אברמוביץ', "בין השמשות", כאן 11, 27 בספטמבר 2019 הדס בשן, ‏אומרים שאני שרלטן ומטומטם, אני לא אענה?, באתר ‏מאקו‏, 20 בפברואר 2020 איילת קליין כהן, יובל אברמוביץ': "לפרסום יש צדדים פחות נחמדים", באתר ישראל היום, 21 ביולי 2020 עדי אופיר, "להגיד 'כן', לא לקנא": ההספד לאמא שהפך לספר, באתר ynet, 6 באוגוסט 2021 דליה בן ארי, "אם אמא שלי הייתה פה, היא הייתה בוכה", את, 17 באוגוסט 2021 דודי פטימר, ‏שנתיים אחרי מות אמו, יובל אברמוביץ' מוציא את ספרו ה-17, באתר מעריב אונליין, 21 בספטמבר 2021 תמנה פרבר, "הכל אודות אמא", חדשות 13, 28 בספטמבר 2021 שמעון אלקבץ ,"שיחות אישיות" עם יובל אברמוביץ', גלי צה"ל. 29 בספטמבר 2021 שירלי פנקר, "יובל אברמוביץ׳ במגעים מתקדמים להפקת תוכנית ריאליטי בינלאומית", פרוגי, 17 באוקטובר 2021 חופית כהן-אולאי, "נשאר בת-ימי בנשמה", חולון-בת-ים, ידיעות תקשורת, 25 באוקטובר 2021 רינה מצליח, ‏"לא אמרתי לאמא שזה הלילה האחרון שלה, אני חושב שהיא הבינה", באתר ‏מאקו‏, 1 במרץ 2022 פז שוורץ, "סודו" של המשותק שחזר ללכת וילמד אתכם כיצד להגשים חלומות, באתר nana10‏, 24 באפריל 2015